ক'ৰ'না ভাইৰাছ প্ৰতিৰোধৰ বাবে ৰাজ্য চৰকাৰৰ অসম আৰোগ্য নিধি ফাণ্ডলৈ এই পৰ্যন্ত ৰাজ্যখনৰ ৮,০৫৪ গৰাকী লোকে ১৭.৩৭ কোটি টকা আগবঢ়োৱা বুলি মন্ত্ৰী হিমন্ত বিশ্ব শৰ্মাই জানিবলৈ দিয়ে।
এই সংকটৰ সময়ত ৰাজ্য চৰকাৰক সহায় কৰা প্ৰত্যেক গৰাকী লোককে মন্ত্ৰী হিমন্তই ধন্যবাদ জ্ঞাপন কৰে।
'মই জনাবলৈ পাই সুখী হৈছো যে ক'ৰ'না ভাইৰাছৰ বিৰুদ্ধে যুঁজিবলৈ এই পৰ্যন্ত ৮০৫৪ গৰাকী লোকে অসম আৰোগ্য নিধি ফাণ্ডলৈ বৰঙণি আগবঢ়াইছে। সৰ্বমুঠ ১৭.৩৭ কোটি টকা সংগ্ৰহ হৈছে। আপোনাৰ সহায়ে বহু দূৰলৈ লৈ যাব', মন্ত্ৰী শৰ্মাই দেওবাৰে টুইটযোগে এইদৰে কয়।
উল্লেখ্য যে এই পৰ্যন্ত অসমত ২৬ গৰাকী লোক ক'ৰ'নাত আক্ৰান্ত হৈছে।
ইফালে দেশত দ্ৰুত হাৰত বৃদ্ধি পাই আছে ক'ৰ'না ভাইৰাছত আক্ৰান্তৰ সংখ্যা। স্বাস্থ্য মন্ত্ৰ্যালয়ে জনোৱা অনুসৰি এই পৰ্যন্ত দেশত তিনি হাজাৰৰো অধিক লোক ক'ৰ'নাত আক্ৰান্ত হৈছে আৰু ইয়াৰ ফলত ১০০ৰো অধিক লোকৰ মৃত্যু হৈছে।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
